
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«27» красавіка 2026 г.
	№ 54
	                          г. Масква



Аб выніках работы сумеснай даследчай групы па вывучэнні пытання аб мэтазгоднасці заключэння пагаднення аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Туніскай Рэспублікай, з другога боку

Прыняўшы да ведама выніковы даклад сумеснай даследчай групы па вывучэнні пытання аб мэтазгоднасці заключэння пагаднення аб свабодным гандлі з Туніскай Рэспублікай (далей – сумесная даследчая група), сфарміраванай у адпаведнасці з распараджэннем Савета Еўразійскай эканамічнай камісіі ад 22 студзеня 2025 г. № 5, Савет Еўразійскай эканамічнай камісіі вырашыў:
1. Адобрыць праект рашэння Вышэйшага Еўразійскага эканамічнага савета «Аб пачатку перагавораў з Туніскай Рэспублікай аб заключэнні пагаднення аб свабодным гандлі» (прыкладаецца) і прадставіць яго для разгляду Вышэйшым Еўразійскім эканамічным саветам.
2. Адобрыць прыкладзеныя канцэптуальныя палажэнні праекта пагаднення аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Туніскай Рэспублікай, з другога боку, падрыхтаваныя ў рамках работы сумеснай даследчай групы.
3. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

	


М. Грыгаран
	


Н. Пяткевіч
	


С. Жумангарын
	   Д.Амангельдыеў
	А. Авярчук

ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ


РАШЭННЕ

	«      »                     20     г.
	         № 
	   г.




Аб пачатку перагавораў з Туніскай Рэспублікай 
аб заключэнні пагаднення аб свабодным гандлі

На падставе артыкула 7 Дагавора аб Еўразійскім эканамічным саюзе ад 29 мая 2014 года Вышэйшы Еўразійскі эканамічны савет вырашыў: 
1. Дзяржавам – членам Еўразійскага эканамічнага саюза сумесна з Еўразійскай эканамічнай камісіяй пачаць перагаворы з Туніскай Рэспублікай аб заключэнні пагаднення аб свабодным гандлі.
2. Савету Еўразійскай эканамічнай камісіі зацвердзіць дырэктывы на перагаворы, указаныя ў пункце 1 гэтага Рашэння.
3. Гэта Рашэнне ўступае ў сілу з даты яго афіцыйнага апублікавання. 

Члены Вышэйшага Еўразійскага эканамічнага савета:

	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

	АДОБРАНЫ
Рашэннем Савета 
Еўразійскай эканамічнай камісіі
ад 27 красавіка 2026 г. № 54  




КАНЦЭПТУАЛЬНЫЯ ПАЛАЖЭННІ 
праекта пагаднення аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Туніскай Рэспублікай, з другога боку

I. Уводзіны
Гэтыя канцэптуальныя палажэнні адлюстроўваюць узаемаразуменне па ахопе праекта пагаднення аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Туніскай Рэспублікай, з другога боку (далей адпаведна – пагадненне, бакі).
Гэтыя канцэптуальныя палажэнні ўтрымліваюць пералік пытанняў, датычных гандлю, якія падлягаюць уключэнню ў пагадненне без урону для фінальнай пазіцыі бакоў у ходзе перагавораў. Гэты пералік не з’яўляецца вычарпальным, у ходзе перагавораў у яго могуць быць уключаны дадатковыя пытанні па згодзе бакоў.
II. Мэты
Мэтамі заключэння пагаднення павінны быць у тым ліку:
фарміраванне ўзаемавыгадных дамоўленасцей, накіраваных на ўстанаўленне рэжыму свабоднага гандлю таварамі паміж бакамі;
распрацоўка неабходных эфектыўных працэдур для імплементацыі пагаднення і яго сумеснага адміністравання;
стварэнне прэферэнцыйных умоў для асноўных напрамкаў гандлёва-эканамічнага супрацоўніцтва, што ўяўляюць узаемны інтарэс, якія могуць уключаць у сябе ў тым ліку лібералізацыю ставак увазных мытных пошлін і іншых бар’ераў ва ўзаемным гандлі таварамі.
III. Задачы
Задачамі заключэння пагаднення з’яўляюцца:
пашырэнне доступу тавараў на рынак, спрашчэнне гандлю, у тым ліку пры дапамозе зніжэння і ліквідацыі тарыфных і нетарыфных бар’ераў;
нарошчванне гандлёвага абароту паміж бакамі;
развіццё гандлёва-эканамічнага супрацоўніцтва паміж бакамі і стварэнне дадатковых умоў для павышэння канкурэнтаздольнасці.
IV. Асноўныя пытанні
У рамках пагаднення падлягаюць урэгуляванню наступныя пытанні:
гандаль таварамі, у тым ліку фарміраванне ўмоў прэферэнцыйнага доступу на рынак у адпаведнасці з патрабаваннямі, устаноўленымі пунктам 8 (b) артыкула XXIV Генеральнага пагаднення па тарыфах і гандлі 1994 года, у дачыненні да практычна ўсяго гандлю, але без урону інтарэсам бакоў;
прымяненне ва ўзаемным гандлі мер гандлёвай абароны (антыдэмпінгавыя, спецыяльныя ахоўныя і кампенсацыйныя меры);
прымяненне стандартаў, тэхнічных рэгламентаў і працэдур ацэнкі адпаведнасці, санітарных, ветэрынарных і фітасанітарных мер;
развіццё мытнага супрацоўніцтва і спрашчэнне працэдур гандлю, супрацоўніцтва ў сферы інтэлектуальнай уласнасці, электроннага гандлю і дзяржаўных закупак, канкурэнцыі і ў іншых сферах, якія ўяўляюць узаемны інтарэс;
вырашэнне спрэчак, прававыя і «гарызантальныя» пытанні, пытанні транспарэнтнасці.

